Asamblea Nasyonala de la Repuvlika de Azerbaidjan

La Asamblea Nasyonala de la Repuvlika de Azerbaidjan (en lingua azeri: Azərbaycan Respublikasının Milli Məclisi) es el organo unikameral ke tiene el pueder lejislativo en Azerbaidjan. La Asamblea Nasyonala esta echa de 125 deputados, elejidos por voto universal para un periodo de 5 anyos. La Asamblea Nasyonala se topa en la kapitala, Baku.

La aktuala Asamblea Nasyonala es la suksesora del Konsesho Nasyonal de Azerbaidjan de la Repuvlika Demokratika de Azerbaidjan, la kuala egzistio durante la primera independensia de Azerbaidjan entre los anyos 1918–1920, diskues de la kolapso del Imperio Ruso ke tuvo su empesijo kon la Revolusyon Rusa de 1917.

Diskues ke Azerbaidjan fue okupado por la Armada Kolorada i fue aneksada a la Union Sovyetika en 1920, el Konsesho Nasyonal fue amatado i trokado por el Sovyet Supremo de Azerbaidjan de la resien fondada Repuvlika Sosyalista Sovyetika de Azerbaidjan.

Esta kamara egzistio fina 1991, kuando su nombre fue yamado por kurto tyempo komo el Konsesho Nasyonal, ma finalmente fue trokado a su nombre aktual kon la independensia de la Repuvlika de Azerbaidjan en 1992.

 Presidentes (Portabozes) de la Asamblea Nasyonala  (Sovyet Supremo de 1991, Konsesho Nasyonal 1991–1992) de Azerbaidjan  
Elmira Gafarova 05 de Fevrero 1991 – 05 de Marso 1992 Gafarova se konvirtio en presidente del Presidium del Sovyet Supremo el 22 de Djunio 1989
Yagub Mammadov 05 de Marso 1992 – 18 de Mayo 1992
Isa Gambar 18 de Mayo 1992 – 13 de Djunio 1993
Heydar Aliyev 24 de Djunio 1993 – 5 de Noviembre 1993
Rasul Guliyev 5 de Noviembre 1993 – 24 de Noviembre 1995
Rasul Guliyev 24 de Noviembre 1995 – 11 de Septembre 1996
Murtuz Alasgarov 16 de Oktubre 1996 – 24 de Noviembre 2000
Murtuz Alasgarov 24 de Noviembre 2000 – 02 de Disiembre 2005
Ogtay Asadov 02 de Disiembre 2005 – 29 de Noviembre 2010
Ogtay Asadov 29 de Noviembre 2010 – En el kargo

 Referensias

 Atamientos eksternos 
 Pajina ofisiyal de la Asamblea Nasyonal de la Republika de Azerbaidjan 

Kateggoría:Politika de Azerbaidjan
Katēggoría:Azerbaidjan
Kateggoría:Baku
Kateggoría:Vikipedya:Artikolos kon grafia ladina